
s 38. sjednice Vijeća Gradske četvrti Sesvete, održane 2. srpnja 2024 ., s početkom u 18.30 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Vinko Batinić, Petar Bajan, Željko Blažinović, Marko Brkić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Ines Sosa Meštrović, Katarina Petrović, Ivana Vladimira Petric

Gosti: Ivica Lovrić, Ružica Ćurić, Anđa Čujić, Ivica Vukelić, Ante Orlović

Nazočni radno:
Stipe Jurić, Ivana Berger - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednik Vijeća Željko Blažinović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 37. sjednice Vijeća. Upitao je imaju li primjedbi na zapisnik.
Primjedbi na zapisnik nije bio te je isti usvojen jednoglasno s 17 glasova  „za“.
Izvješće o glasanju za zapisnik s 37. sjednice Vijeća, priloženo je uz ovaj Zapisnik i njegov je sastavni dio.

Predsjednik je u pozivu na sjednicu predložio dnevni red, kako slijedi:

DNEVNI RED 
1. Prijedlog zaključka o izmjeni Plana komunalnih aktivnosti Gradske četvrti Sesvete u 2024.
2. Prijedlog zaključka o postavljanju parkovne opreme na lokaciji u ulici Pavla Lončara kod kbr. 48, Gajišće – davanje mišljenja
3. Prijedlog zaključka o mogućnosti zakupa zemljišta na k.č.br. 2529/2 k.o. Sesvete novo – davanje mišljenja
4. Razno

Nadalje predsjednik predlaže, uz obrazloženje, da se u dnevni red uvrsti točka: o Prijedlogu izmjena i dopuna Pravila o radu Odbora za imenovanje naselja, ulica i trgova te ustrojstvu i vođenju Fonda imena javnih površina.
Predsjednik poziva vijećnike da glasaju o tome da li prihvaćaju takav dnevni red u cijelosti. Zapisnik i njegov je sastavni dio.
Članovi Vijeća su glasovali te je Vijeće Gradske četvrti Sesvete s 17 glasova „za“ prihvatilo dopunu dnevnog reda predmetnom točkom. 

DNEVNI RED 
1. Prijedlog zaključka o izmjeni Plana komunalnih aktivnosti Gradske četvrti Sesvete u 2024.
2. Prijedlog zaključka o postavljanju parkovne opreme na lokaciji u ulici Pavla Lončara kod kbr. 48, Gajišće – davanje mišljenja
3. Prijedlog zaključka o mogućnosti zakupa zemljišta na k.č.br. 2529/2 k.o. Sesvete novo – davanje mišljenja
4. Prijedlog zaključka o izmjenama i dopunama Pravila o radu Odbora za imenovanje naselja,    
ulica i trgova te ustrojstvu i vođenju Fonda imena javnih površina 
5. Razno

	/ Prelazi se na rad po dnevnom redu /

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2024.

U daljnjoj raspravi sudjeluju Vinko Batinić, Željko Blažinović, Marko Brkić, Ivan Dokša, Zorica Gregurić, Željko Grbavac, Stjepan Kezerić, Magdalena Kozarić Špoljarić, Ivan Krivačić, Ines Sosa Meštrović, Katarina Petrović, Ivana Vladimira Petric.

Daljnje rasprave nije bilo, članovi Vijeća su glasovali te je s 10 glasova „za“ i 7 glasova „protiv“ donesen:

Zaključak
o planu komunalnih aktivnosti Gradske četvrti Sesvete u 2024.
/ Zaključak se prilaže zapisniku sjednice/
	Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

/ Stjepan Kezerić odlazi sa sjednice u 19,17/

Ad 2) Prijedlog zaključka o postavljanju parkovne opreme na lokaciji u ulici Pavla Lončara kod kbr. 48, Gajišće – davanje mišljenja

Daljnje rasprave nije bilo, članovi Vijeća su glasovali te je jednoglasno s 16 glasova „za“ donesen:
Zaključak
o davanju mišljenja o postavljanju parkovne opreme (klupe i stol) na lokaciji Ulica Pavle Lončara kod kbr. 48
/ Zaključak se prilaže zapisniku sjednice/
	Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.


Ad 3) Prijedlog zaključka o mogućnosti zakupa zemljišta na k.č.br. 2529/2 k.o. Sesvete novo – davanje mišljenja

Željko Blažinović naglašava da je dobiveno pozitivno mišljenje od Vijeća Mjesnog odbora Centar, te predlaže da se ova točka dnevnog reda prolongira za slijedeću/nadolazeću sjednicu Vijeća Gradske četvrti Sesvete, te da se ne usvaja zaključa dok se još jednom detaljno ne prođe po ovoj tematici.
U daljnjoj raspravi sudjeluju Željko Blažinović, Željko Grbavac, Magdalena Kozarić Špoljarić, Ivan Krivačić, Ines Sosa Meštrović, Stipe Jurić

Nakon rasprave, članovi Vijeća su glasovali jednoglasno, s 16 glasova „za“, te su odlučili odgodu donošenja zaključka do sljedeće sjednice.
Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka o izmjenama i dopunama Pravila o radu Odbora za imenovanje naselja, ulica i trgova te ustrojstvu i vođenju Fonda imena javnih površina 

Željko Blažinović obrazlaže dopunsku točku dnevnog reda. U Pravilima o radu Odbora za imenovanje naselja, ulica i trgova te ustrojstvu i vođenju Fonda imena javnih površina predlažemo da se u članku 5. stavak 4. iza riječi „Odbora“ briše točka i dodaje zarez te tekst  „a najkasnije 60 dana od dostave prijedloga“.
Daljnje rasprave nije bilo, članovi Vijeća su glasovali te je s 12 glasova „za“, 3 glasova protiv i 1 glas „suzdržan“ donesen:

Zaključak
o Prijedlogu izmjena i dopuna Pravila o radu Odbora za imenovanje naselja, ulica i trgova te ustrojstvu i vođenju Fonda imena javnih površina

/ Zaključak se prilaže zapisniku sjednice/
Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Razno

Željko Blažinović otvara raspravu.

/ Petar Bajan odlazi sa sjednice u 19,29/
/ Mihaela Husić odlazi sa sjednice u 19,29/
/ Marko Brkić odlazi sa sjednice u 19,29/
/ Magdalena Kozarić Špoljarić odlazi sa sjednice u 19,29/
/ Matija Kralj odlazi sa sjednice u 19,29/


Damir Grgić pisanim putem dostavlja vijećnićka pitanja, koja glase: 
1.Molim da se u ime VGČ Sesvete zatraži suglasnost Hrvatskih voda za zacjevljivanje kanala Kvarnerska  k.č. 10187 k.o. Sesvetski Kraljevec zbog nesnosnog smrada koji se širi iz istog kanala i ometa normalan život stanara Kvarnerske ulice.
2.VGČ Sesvete je zaključilo na sjednici u 10 mj da se traži izrada projektne dokumentacije za gradnju prometnice, Jelkovec,, kč.br. 4352/2 k.o Sesvete novo, od Industrijske ceste do kraja kč.br. 3174 ko Sesvete novo.
Od 10 mjeseca se čeka Sektor za promet, njih se čeka za dostavu projektnih zadatka za izradu projekta za izgradnju prometnice.
Zašto se tako dugo čeka dokument koji se prije odobravao u 2 tjedna i kome je to u interesu?
To je jedna od puno ulica u Sesvetama za koju se čeka taj dokument.
Tražimo od sektora za promet da se očituje…

Vinko Batinić pisanim putem dostavlja vijećnićka pitanja, koja glase: 
1. U kojoj fazi je izrada ŠRC Luka Sesvete?
Traženje odgovora i požurnice nadležnog gradskog ureda.
2. Je li započeta izrada projektne dokumentacije za denivelacije u Ninskoj(Centar), Strojarskoj(Sesvetski Kraljevec) i Ive Politea u Dumovcu?
Te kada možemo očekivati početak radova na denivelaciji u Jelkovečkoj.
Traženje odgovora i požurnice nadležnog gradskog ureda.
3.Što Grad čini po pitanju izrade vodovoda i kanalizacije na području cijele gradske četvrti Sesvete?
Traženje odgovora nadležnog gradskog ureda.
4. Jesmo li dobili odgovor da se KUD Sesvete može vratiti u svoj prostor?
5. Kada možemo očekivati nabavu roštilja na predviđenoj lokaciji preko puta srednje škole?
6. Što gradska četvrt radi po pitanju opstrukcije imenovanja ulica u Sesvetama?

Ines Sosa Meštrović pisanim putem dostavlja vijećnićka pitanja, koja glase:
1. Realizacija prenesenih obveza iz Plana komunalnih aktivnosti GČ Sesvete u 2023. na teret Mjesne samouprave što je sve dovršeno i u kojoj su fazi pojedini projekte.
Posebno me zanima zašto u PKA unosimo nove projekte igrališta, a recimo  2 sprave u Dječjem vrtiću u Ulici potočnica nisu još postavljene
2. u kojoj je fazi projektna dokumentacija za nosače za kamere za mjerenje brzine vozila u Adamovcu, Belovaru, Kašini i Sesv. Kraljevcu.

Željko Blažinović odgovara Ines Sosa Meštrović na pitanje o postavljanju kamera za mjerenje brzine vozila. Nadalje, predlaže da ne sljedeću/nadolazeću sjednicu Vijeća Gradske četvrti Sesvete pozovu predstavnici Ministarstva unutarnjih poslova RH (MUP-a), te nam pojasne stručno mišljenje vezano za kamere/mjerenje brzine vozila.
Mihaela Husić pisanim putem dostavlja vijećnićka pitanja, koja glase:
1. Prema informacijama kojim trenutno raspolažemo, vezano za održavanje zelenih površina u Iveru 2, od Gradskog ureda za obnovu, građenje, uređenje i komunalne poslove, Sektora za građenje i održavanje javnih objekata i javnih površina nismo još zaprimili odgovor te zelene površine u Iveru 2 nisu još obuhvaćene za održavanje odnosno još se čeka odobrenje od nadležnih gradskih ureda.
2.Vezano za rekonstrukciju Cerske ulice, od groblja u Cerju do Sesvetskog Kraljevca, ista je uvrštena u dopunu prijedloga Programa građena komunalne infrastrukture na području Grada Zagreba od Gradskog ureda za obnovu, građenje, uređenje i komunalne poslove (o čemu se VGČ Sesvete očitovalo pozitivno na prošloj sjednici).  Koliko mi je poznato u predmetnom projektu je predviđeno zacjevljenje s obje strane prometnice i izgradnja nogostupa te obnova asfalta kolnika s oborinskom odvodnjom.

Članovi Vijeća koji su poslali ili najavili  da će poslati vijećnićka pitanja putem e - pošte, usmeno su pitanja pročitali na sjednici Vijeća Gradske četvrti Sesvete.

	Daljnje rasprave nije bilo, te je Vijeće završilo s radom u 19,40/


KLASA: 024-08/24-002/170
URBROJ: 251-13-11-12/005-24-2
Sesvete, 2. srpnja 2024.  				                            Predsjednik Vijeća
Zapisnik sastavila:							Gradske četvrti Sesvete

Ivana Berger, mag.oec.					    	     Željko Blažinović 

Točka 1. Točka 2. Točka 3. Točka 4.

Damir Pigac

N.P. N.P. N.P. N.P. N.P. N.P.

Ivan Krivačić

+ + - + + 0

Nives Curić

N.P. N.P. N.P. N.P. N.P. N.P.

Vedran Ledinščić

+ + - + + -

Mihaela Husić

+ + - + + -

Magdalena Kozarić Špoljarić

+ + - + + -

Stjepan Kezerić

+ + + N.P. N.P. N.P.

Marko Brkić

+ + + + + +

Željko Blažinović

+ + + + + +

Petar Bajan

+ + + + + +

Katarina Petrović

+ + + + + +

Željko Grbavac

+ + + + + +

Matija Kralj

+ + + + + +

Ivana Vladimira Petric

+ + - + + +

Vinko Batinić

+ + - + + +

Ines Sosa Meštrović 

+ + - + + +

Zorica Gregurić

+ + + + + +

Damir Grgić

+ + + + + +

Ivan Dokša

+ + + + + +

Izvješće o glasanju s 38. sjednice Vijeća Gradske četvrti Sesvete 

 ZA = +

PROTIV = -

SUZDRŽAN = 0

NIJE PRISUTAN = N.P.


